open-index/open-wikipedia-markdown huggingface dataset:
Wikipedia en zulú

A **Wikipedia en zulú** é a edición da enciclopedia libre Wikipedia en lingua zulú. Foi creada en novembro de 2003, conseguindo 186 artigos o 13 de maio de 2009, e 766 o 25 de abril de 2016, sendo daquela a edición 247 segundo o número de artigos.

Esta versión da enciclopedia contén  artigos e  usuarios, dos cales  son activos.

## Historia 
Malia que foi a terceira lingua africana en chegar aos 100 artigos, o seu progreso foi lento, e foi superada por outras linguas africanas.

Como a lingua zulú é mutuamente intelixible coa lingua xhosa, xa que ambas son linguas nguni, é posible que os artigos na edición en xhosa sexan facilmente traducidos ao zulú.

En xaneiro de 2012, a Wikipedia en zulú foi proposta para o seu peche. A proposta foi rexeitada en marzo de 2012.

## Notas 
## Véxase tamén 
### Ligazóns externas 
* Wikipedia en zulú 
* Wikipedia en zulú (móbil)
Clifford Luyk

**Clifford Luyk Diem**, nado o 28 de xuño de 1941 en Syracuse, Estados Unidos, é un ex xogador e adestrador profesional de baloncesto internacional español. Foi un dos xogadores máis destacados do Real Madrid e do baloncesto europeo das décadas de 1960 e 1970. Xogaba nas pocisións de pivote e ala-pivote cunha altura de 2,03 m. O seu fillo, Sergio Luyk, tamén foi xogador profesional de baloncesto.

## Traxectoria 
### Xogador 
*  Real Madrid (1ª División, 1962−1978)

### Adestrador 
*  *Real Madrid* (asistente, ACB, 1983−1990)
*  Atlético Madrid Villalba (ACB, 1990−1991)
*  Júver Murcia (ACB, 1991−1992)
*  Real Madrid (ACB, 1992−1994)
*  Real Madrid (ACB, 1998−1999)

## Palmarés como xogador 
### Colectivo 
* **Campión da Copa de Europa (6):** 1964, 1965, 1967, 1968, 1974, 1978
* **Campión da Liga Española (14):** 1963, 1964, 1965, 1966, 1968, 1969, 1970, 1971, 1972, 1973, 1974, 1975, 1976, 1977
* **Campión da Copa Española (10):** 1965, 1966, 1967, 1970, 1971, 1972, 1973, 1974, 1975, 1977
* **Medalla de Prata no Eurobasket de 1973**

### Individual 
* **50 maiores contribuidores da Euroliga**
* **Máximo anotador da Liga Española (1)**: 1968

## Palmarés como adestrador 
### Asistente 
* **Campión da Liga ACB (3):** 1984, 1985, 1986

### Principal 
* **Campión da Copa Saporta (1):** 1992
* **Campión da Liga ACB (2):** 1993, 1994
* **Campión da Copa Española (1):** 1993

## Véxase tamén 
### Ligazóns externas 
* Perfil en ACB
* Ficha en realmadrid.com
Hugo Novoa

**Hugo Novoa Ramos**, nado en Bertamiráns (Ames) o 24 de xaneiro de 2003, é un futbolista galego que xoga de extremo e lateral dereito no Mirandés, da Segunda División, cedido polo Deportivo Alavés. É internacional coa selección española sub-21.

## Traxectoria 
Formouse nas canteiras do Bertamiráns e do Deportivo da Coruña, e en 2019 entrou na canteira do RB Leipzig. 

Despois de dous anos nas categorías inferiores do club, o 23 de outubro de 2021 fixo o seu debut na Bundesliga co primeiro equipo, no que xogaba o tamén galego Angeliño. Foi nun partido contra o Greuther Fürth no Red Bull Arena de Leipzig, no que o adestrador Jesse Marsch o fixo saltar ao campo no minuto 85 como substituto de Christopher Nkunku. Marcou un gol no primeiro balón que tocou, ao rematar ás redes un pase do húngaro Dominik Szoboszlai, facendo o 4-1 definitivo para o seu equipo. Con este tanto converteuse no futbolista máis novo en marcar un gol co Leipzig ().

Tres días despois xogou o seu primeiro partido como titular, na vitoria por 0-1 sobre o SV Babelsberg 03, correspondente á Copa de Alemaña. O 24 de novembro debutou na Liga de Campións, na vitoria por 0-5 contra o Club Brugge no estadio Jan Breydel. Pechou a tempada con oito partidos na Bundesliga, un na Liga de Campións e dous na copa alemá, competición da que o equipo se proclamou campión na final ante o Freiburg.

En xaneiro de 2023 saíu cedido ao Basel da Super Liga suíza para a seguinte campaña e media, na busca de máis regularidade. Con todo, permaneceu só medio ano no equipo helvético, disputando 15 partidos e contabilizando un gol e dúas asistencias. 

Para a tempada 2023/24 volveu saír cedido, desta vez ao Utrecht, da Eredivisie. Debutou na máxima categoría dos Países Baixos na quinta xornada, na vitoria por 1-3 sobre o Heracles Almelo. Disputou só cinco partidos co club neerlandés e na segunda parte da metade foi cedido ao Villarreal B, da Primeira Federación. Na entidade amarela sumou 11 encontros, 7 deles como titular, sen poder evitar o descenso do equipo.

No verán de 2024 anunciouse o seu traspaso ao Deportivo Alavés, da Primeira División. Debutou na máxima categoría nun partido ante o Celta de Vigo en Balaídos, substituíndo na segunda parte a Luka Romero. Con todo, as lesións impedíronlle ter continuidade en Vitoria e completou a tempada con só cinco partidos disputados.

Para a tempada 2025/26 foi cedido ao Mirandés, da Segunda División.

### Selección nacional 
Foi internacional coas seleccións españolas sub-16, sub-17 e sub-19, así como coas diferentes categorías inferiores da selección galega. O 7 de xuño de 2022 debutou coa selección española sub-21, nunha goleada por 7-1 sobre Malta, correspondente á clasificación para a Eurocopa sub-21, onde saltou ao terreo de xogo na segunda parte como substituto de Abel Ruiz.

## Palmarés 
;RB Leipzig
* **DFB-Pokal (1):** 2021/22.

## Notas 
## Véxase tamén 
### Ligazóns externas 
* Datos do xogador en BDFutbol . 
*Datos do xogador en Transfermarkt . 
* Datos do xogador en Soccerway . 
* Datos do xogador  no sitio web oficial da Bundesliga .
* Datos do xogador no sitio web oficial da Federación Alemá de Fútbol .
Wikipedia en balinés

A **Wikipedia en balinés** é a edición da enciclopedia libre Wikipedia en lingua balinesa. Foi creada o 14 de outubro de 2019.

Esta versión da enciclopedia contén  artigos e  usuarios, dos cales  son activos.

## Galería de imaxes 

Ficheiro:Rapat Komunitas Denpasar 13 Oktober 2019.jpg|Xuntanza de wikipedistas en lingua balinesa o 13 de outubro de 2019.

## Notas 
## Véxase tamén 
### Ligazóns externas 
* Wikipedia en balinés 
* Wikipedia en balinés (móbil)
Wikipedia en mirandés

A **Wikipedia en mirandés** (en ) é a edición da enciclopedia libre Wikipedia en lingua mirandesa. Foi creada o 12 de agosto de 2009.

Esta versión da enciclopedia contén  artigos e  usuarios, dos cales  son activos.

## Historia 
A enciclopedia Wikipedia en mirandés foi creada polo colaboración de Cristóvão Pires e Amadeu Ferreira. Esta enciclopedia está considerada como unha ferramenta para a difusión do mirandés, unha lingua que só falan unhas dez mil persoas. O mirandés, do mesmo xeito que o asturiano, pertencen ao mesmo grupo lingüístico asturleonés, mais o mirandés ten unha grafía específica, de aí o interese para os falantes de mirandés de ter a súa propia edición de Wikipedia.

## Notas 
## Véxase tamén 
### Ligazóns externas 
* Wikipedia en mirandés 
* Wikipedia en mirandés (móbil)
De'Andre Hunter

'''De'Andre James Hunter''', nado o 2 de decembro de 1997 en Filadelfia, Pensilvania, é un xogador de baloncesto profesional estadounidense que xoga nos Atlanta Hawks da National Basketball Association (NBA).

## Traxectoria profesional 
O 20 de xuño de 2019, Hunter foi elixido na cuarta posición do Draft da NBA de 2019 polos Los Angeles Lakers, e os seus dereitos foron traspasados ós New Orleans Pelicans no traspaso que mandou a Anthony Davis ós Lakers, e nese mesmo día foi traspasado de novo, desta vez ós Atlanta Hawks xunto a Solomon Hill, a cambio dos dereitos da 8ª elección Jaxson Hayes, os dereitos da 35ª elección Marcos Louzada Silva e unha elección da primeira rolda do Draft de 2020. O traspaso fíxose oficial o 7 de xullo de 2019. Ese mesmo día, Hunter asinou cos Hawks. Debutou na NBA cos Hawks o 24 de outubro de 2019, facendo 14 puntos na vitoria de Atlanta por 117–100 contra os Detroit Pistons.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Wikipedia en assamés

A **Wikipedia en assamés** (en ) é a edición da enciclopedia libre Wikipedia en lingua assamesa. O dominio foi creado o 2 de xuño de 2002. En xullo de 2015, acadou os 3&nbsp;600 artigos.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en assamés
* Wikipedia en assamés (móbil)
Wikipedia en armenio occidental

A **Wikipedia en armenio occidental** (en ) é a edición da enciclopedia libre Wikipedia en armenio occidental. Foi creada o 27 de marzo de 2019.

Esta versión da enciclopedia contén  artigos e  usuarios, dos cales  son activos.

## Historia 
A Wikipedia en armenio lanzou unha opción para ler os contidos, en caso de preferilo, na ortografía tradicional (Mesrobian) no canto da ortografía reformada (Abeghian). A Wikipedia en armenio tamén dispuña dalgúns artigos paralelos en armenio occidental, falado amplamente pola diápora armenia. Porén, o 1 de abril de 2019, lanzouse a Wikipedia en armenio occidental baixo o nome *Հայերէն Ուիքիփետիա*.

## Notas 
## Véxase tamén 
### Ligazóns externas 
* Wikipedia en armenio occidental 
* Wikipedia en armenio occidental (móbil)
Aarón Sánchez

**Aarón Sánchez Sánchez**, nado na Coruña o 5 de febreiro de 1998, é un exfutbolista galego, que xogaba na demarcación de extremo dereito.

É irmán da tamén futbolista Carlota Sánchez e fillo de José Sánchez, que xogou no Deportivo Fabril na década de 1980.

## Traxectoria 
Formouse nas categorías inferiores do Deportivo da Coruña, sendo elixido o mellor cadete de España en 2014. 

Despois de ser un dos xogadores destacados no Xuvenil, en 2017 disputou a pretempada co primeiro equipo do Deportivo, e marcou un gol nun amigable contra o Arousa en Vilagarcía. Non obstante, ese verán acabou fichando polo Racing de Ferrol, co que debutou en Segunda División B xogando 9 partidos. En xuño de 2019 regresou ao Deportivo da Coruña para xogar no Fabril as seguintes dúas tempadas. A continuación pasou ao Somozas, co que xogou na Terceira Federación, marcando 7 goles en 29 partidos.

Tras un breve paso polo Vélez, da Segunda Federación, traballou na secretaría técnica da Balompédica Linense. A continuación puxo rumbo aos Estados Unidos, onde estudou un mestrado, completando uns estudos que iniciara na Coruña cunha carreira de Ciencias do Deporte e varios mestrados. Nos Estados Unidos xogou ao fútbol universitario, ata que colgou as botas en 2025 para se dedicar por completo á súa empresa, Atlantic Sports, fundada xunto a Jorge Valín e que ten como obxectivo axudar a futbolistas a obter bolsas deportivas en universidades norteamericanas.

## Equipos 
**PX**: Partidos xogados. **G**: Goles marcados. **TA**: Tarxetas amarelas. **TV**: Tarxetas vermellas.

## Notas 
## Véxase tamén 
### Ligazóns externas 
*Ficha do xogador en transfermarkt.com
*Ficha do xogador en lapreferente.com
Johnny Rogers

**John Bernard Rogers Bakker**, nado o 30 de decembro de 1963 en Fullerton, Estados Unidos, é un ex xogador e adestrador profesional de baloncesto internacional español. Xogaba na pocisión de ala-pivote cunha altura de 2,08 m.

## Traxectoria 
### Xogador 
*  Sacramento Kings (NBA, 1986−1987)
*  Cleveland Cavaliers (NBA, 1987−1988)
*  Real Madrid (ACB, 1988−1989)
*  Pamesa Valencia (ACB, 1989−1991)
*  Philips Milano (Serie A1, 1991−1992)
*  Cagiva Varese (Serie A2, 1992−1993)
*  Telemarket Forlì (Serie A2, 1993−1994)
*  Baloncesto Murcia (ACB, 1994−1995)
*  Cáceres CB (ACB, 1995−1996)
*  Pamesa Valencia (ACB, 1996−1997)
*  Olympiacos (A1, 1997−1999)
*  Panathinaikos (A1, 1999−2002)
*  Caprabo Lleida (ACB, 2002−2004)

## Palmarés 
### Colectivo 
* **Campión da Euroliga (2):** 2000, 2002
* **Campión da Recopa (1):** 1989
* **Campión da Liga Grega (2):** 2000, 2001
* **Campión da Copa Española (1):** 1989

### Individual 
* **Máximo anotador nacional da ACB (1)**: 1997

## Véxase tamén 
### Ligazóns externas 
* Perfil en ACB
Dennis Nilsen

**Dennis Andrew Nilsen**, nado o 23 de novembro de 1945, e finado o 12 de maio de 2018, foi un asasino en serie escocés e necrófilo que asasinou polo menos doce mozos entre 1978 e 1983 en Londres. Condenado pola corte criminal de Old Bailey por seis cargos de asasinato e dous de intento de asasinato, Nilsen foi sentenciado a cadea perpetua o 4 de novembro de 1983, coa recomendación de que estivese preso un mínimo de vinte e cinco anos. Esta recomendación foi modificada posteriormente a de por vida en decembro de 1994. Nos seus últimos anos, Nilsen estivo preso no cárcere de máxima seguridade de Full Sutton.

Tódolos asasinatos de Nilsen foron cometidos en dous enderezos do Norte de Londres onde residiu entre 1978 e 1983. As súas vítimas foron atraídas a estes enderezos por engano e foron asasinadas por estrangulamento, ás veces acompañadas de afogamento. Despois de cada morte, Nilsen facía un ritual no que bañaba e vestía o corpo da vítima, que conservaba durante longos períodos de tempo, antes de facer unha disección e eliminar os restos queimándoos nunha fogueira ou botándoos polo retrete.

Nilsen foi coñecido como o *asasino de Muswell Hill*, xa que os seus últimos asasinatos cometeunos no distrito de Muswell Hill, no norte de Londres. Morreu no hospital de York o 12 de maio de 2018 dunha embolia pulmonar e unha hemorraxia retroperitoneal, que se produciu despois dunha cirurxía para eliminar un aneurisma aórtico abdominal.

## Notas 
## Véxase tamén 
### Bibliografía 
* 
* 
* 
* 
*
Yi So-yeon

**Yi So-yeon** -pronúnciase [i sojʌn]-, nada en  Gwangju o 2 de xuño de 1978, é unha cosmonauta surcoreana . O 8 de abril de 2008, converteuse na primeira coreana e unha das primeiras mulleres asiáticas en saír ao espazo ao participar no voo espacial Soiuz TMA-12. 

## Traxectoria 
Yi So-yeon foi ao Instituto Gwanju (광주 과학 고등학교). Máis tarde, formouse no Instituto de Ciencia e Tecnoloxía de Daejeon, onde preparou o doutoramento en biotecnoloxía.

O 7 de marzo de 2008, o Ministerio de Ciencia e Tecnoloxía escolleuna para substituír o seu colega Ko San como participante nun voo espacial organizado pola Axencia Espacial Federal Rusa o 8 de abril de 2008 . 

## Referencias 
## Véxase tamén 
### Ligazóns externas 
* Biografía de Yi So-yeon *Spacefacts*
* Unha serie de entrevistas con Seoul Glow
Rafael Orozco Maestre

**Rafael José Orozco Maestre**, nado en Cesar o 24 de marzo de 1954 e finado en Barranquilla o 11 de xuño de 1992, foi un cantautor colombiano de música Vallenato. É un dos grandes representantes da música popular colombiana.

## Traxectoria 
Rafael Orozco era o cantante de Luciano Poveda e a súa banda, pero só para a animación de festas privadas. Despois diso, tocou con Julio de la Ossa. Orozco gravou por primeira vez en 1975 co acordeonista Emilio Oviedo.

Rafael coñeceu a Israel Romero, un famoso acordeonista. Dous meses despois, Rafael Orozco Maestre e Israel Romero fundaron o grupo musical Binomio de Oro de América e recibiron 16 premios de ouro e 2 de platino.
Diomedes Díaz

**Diomedes Dionisio Díaz Maestre**, nado en San Juan del Cesar o 26 de maio de 1957 e finado en Barranquilla o 22 de decembro de 2013, foi un cantautor colombiano de música vallenato. É o maior vendedor de discos da historia de Vallenato. Vendeu ao redor de 20 millóns de copias. 

## Traxectoria 
Desde pequeno interesouse pola música, inspirado na nai e no tío. Recibiu a súa educación primaria no Liceo Colombia de Villanueva. Trasladouse a Valledupar onde se formou no Instituto de Industria e Tecnoloxía Pedro Castro Monsalvo. Foi durante este tempo cando coñeceu a Rafael Orozco Maestre, que o alcumou "El Cacique de la Junta".

En 2010, recibiu un Grammy Latino na categoría cumbia/vallenato.
Verónica Casal

**Verónica María Casal Míguez**, nada en Ferrol o 8 de xullo de 1975, é unha política galega do Partido Popular de Galicia.
[miniatura|Papeleta para o Senado nas [Eleccións xerais de España de abril de 2019|eleccións xerais de abril de 2019 na Coruña.]]
## Traxectoria 
É licenciada en Ciencias Políticas pola Universidade de Santiago de Compostela e especialista en comercio exterior. Traballou dous anos como asesora de empresas. De 2011 a 2019 foi concelleira do Concello de Ferrol. En 2019 traballou como asesora para a Deputación da Coruña. Nas Eleccións xerais de abril e nas de novembro de 2019 presentouse ao Senado pola provincia da Coruña, resultando elixida senadora.
## Notas 
## Véxase tamén 
### Outros artigos 
* Lista de senadores galegos desde a Transición
### Ligazóns externas 
* Ficha na páxina web do Senado de España
Jerome Lane

**William Jerome Lane**, nado o 4 de decembro de 1966 en Akron, Ohio, é un ex xogador profesional de baloncesto estadounidense. Xogaba na pocisión de ala-pivote cunha altura de 1,98 m. Foi o máximo reboteador da Liga ACB co Fórum Valladolid na temporada 1996−97.

## Traxectoria 
### Clubs 
*  Denver Nuggets (NBA, 1988−1991)
*  Indiana Pacers (NBA, 1992)
*  Milwaukee Bucks (NBA, 1992)
*  Granada (ACB, 1992)
*  Cleveland Cavaliers (NBA, 1992−1993)
*  La Crosse Catbirds (CBA, 1993−1994)
*  Rapid City Thrillers (CBA, 1994)
*  Oklahoma City Cavalry (CBA, 1994-1995)
*  Fórum Valladolid (ACB, 1995−1997)
*  Caja Cantabria (ACB, 1997−1998)
*  Idaho Stampede (CBA, 1998−2000)

## Palmarés 
* **Máximo reboteador da ACB (1)**: 1997

## Véxase tamén 
### Ligazóns externas 
* Perfil en NBA
* Perfil en ACB
* Perfil en Basketball Reference
Andre Turner

**Andre Devalle Turner**, nado o 13 de marzo de 1964 en Memphis, Tennessee, é un ex xogador e adestrador profesional de baloncesto estadounidense formado na Universidade de Memphis. Actualmente é adestrador na Universidade Lane. Como xogador ocupaba a pocisión de base cunha altura de 1,82 m. Foi o máximo asistente da Liga ACB co Festina Joventut na temporada 1996−97.

## Traxectoria 
### Estados Unidos 
*  Boston Celtics (NBA, 1986)
*  La Crosse Catbirds (CBA, 1986−1987)
*  Houston Rockets (NBA, 1987−1988)
*  La Crosse Catbirds (CBA, 1988−1989)
*  Milwaukee Bucks (NBA, 1989)
*  La Crosse Catbirds (CBA, 1989)
*  Los Angeles Clippers (NBA, 1989)
*  Charlotte Hornets (NBA, 1989)
*  La Crosse Catbirds (CBA, 1989−1990)
*  Philadelphia 76ers (NBA, 1990−1991)
*  Washington Bullets (NBA, 1991−1992)

### Europa 
*  Coren Ourense (ACB, 1992−1994)
*  Amway Zaragoza (ACB, 1994−1996)
*  Festina Joventut (ACB, 1996−1998)
*  Caja San Fernando (ACB, 1998−2001)
*  Cáceres CB (ACB, 2001−2002)
*  Universidad Complutense (LEB, 2003)
*  Fórum Valladolid (ACB, 2003−2004)
*  Polaris World Murcia (LEB, 2004−2005)
*  DKV Joventut (ACB, 2005)
*  Melilla Baloncesto (LEB, 2005−2006)
*  Llanera Menorca (ACB, 2006)
*  UB La Palma (LEB, 2007)
*  CAI Zaragoza (LEB, 2008)

## Palmarés 
* **Campión da CBA (1)**: 1990
* **Campión da Copa do Rei (1)**: 1997
* **MVP da Copa do Rei (1)**: 1997
* **Máximo asistente da ACB (1)**: 1997

## Véxase tamén 
### Ligazóns externas 
* Perfil en NBA
* Perfil en ACB
* Perfil en FEB
* Perfil en Basketball Reference
Hipersensibilidade dental

En odontoloxía denomínase **hipersensibilidade** ou **sensibilidade dental** a unha dor dental de carácter aguda e de curta duración, que xorde na superficie da dentina en resposta a estímulos térmicos, evaporativos, táctiles, osmóticos, químicos ou eléctricos; e que non pode atribuírse a ningunha outra doenza dental.

Que exista certo grao de sensibilidade na dentina é normal, pero por norma xeral non adoita experimentarse dor nas actividades cotiás, como beber unha bebida fría. Así, aínda que os termos de sensibilidade da dentina e dentina sensible úsanse indistintamente para referirse á hipersensibilidade dental, este último termo é máis axeitado.

## Causas 
Os motivos que provocan a hipersensibilidade dental son diversos, tendo a súa orixe na erosión do esmalte do dente. Existen bebidas e alimentos ácidos que poden provocar molestias nos dentes. Ademais, as bacterias provocadas pola carie dental (relacionado co punto anterior) poden ser outra causa de aparición. Outro motivo pode ser o uso dalgúns medicamentos (con contido en Aspirina ou vitamina C). Un lavado de dentes incorrecto (con moita presión ou con demasiada frecuencia) pode provocar a devandita erosión no esmalte. O bruxismo é outro motivo principal da hipersensibilidade dental. Ademais, cabe destacar que a enfermidade das encías ou a recesión das mesmas poidan facer que a raíz do dente quede exposta, favorecendo a hipersensibilidade.

## Véxase tamén 
* Remineralización dos dentes

## Notas
Wikipedia en bhojpuri

A **Wikipedia en bhojpuri** (en ) é a edición da enciclopedia libre Wikipedia en lingua bhojpuri. A páxina foi lanzada o 3 de febreiro de 2003. A lingua bhojpuri no presente escríbese coa escrita devanágari. O bhojpuri é unha lingua indoaria falada no nordeste da India e na rexión de Terai no Nepal.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en bhojpuri 
* Wikipedia en bhojpuri (móbil)
Andy Toolson

**Andrew Kent Toolson**, máis coñecido como **Andy Toolson**, nado o 19 de xaneiro de 1966 no Chicago, Illinois, é un ex xogador e adestrador profesional de baloncesto estadounidense. Como xogador ocupaba a pocisión de ala cunha altura de 1,98 m. Foi o máximo triplista da Liga ACB co Festina Joventut na temporada 1996−97.

## Traxectoria 
### Clubs 
*  Utah Jazz (NBA, 1990−1991)
*  Telemarket Brescia (Serie A2, 1991)
*  Tri-City Chinook (CBA, 1992−1993)
*  Festina Andorra (ACB, 1993−1994)
*  Amway Zaragoza (ACB, 1994−1995)
*  Utah Jazz (NBA, 1995−1996)
*  AEK Atenas (A1, 1996)
*  Festina Joventut (ACB, 1996−1998)
*  Maroussi Atenas (A1, 1998−1999) 
*  Girona Gavis (ACB, 1999)
*  Adecco Estudiantes (ACB, 1999)
*  Casademont Girona (ACB, 2000−2001)

## Palmarés 
* **Campión da Copa do Rei (1)**: 1997
* **Máximo triplista da ACB (1)**: 1997

## Véxase tamén 
### Ligazóns externas 
* Perfil en NBA
* Perfil en ACB
* Perfil en Basketball Reference
Wikipedia en baixo saxón neerlandés

A **Wikipedia en baixo saxón neerlandés** (en ) é a edición da enciclopedia libre Wikipedia en baixo saxón neerlandés. Foi creada o 24 de marzo de 2006, e contén artigos escritos en calquera das variedades dialectais do baixo alemán falado nos Países Baixos, así como un pequeno número de artigos escritos nas variedades propias de Alemaña. A Wikipedia en baixo saxón neerlandés foi citada na prensa neerlandesa e os institutos do baixo saxón nos Países Baixos contribuíron nela.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en baixo saxón neerlandés
* Wikipedia en baixo saxón neerlandés (móbil)
Roberto Dueñas

**Roberto Dueñas Hernández**, nado o 1 de novembro de 1975 en Madrid, é un ex xogador profesional internacional de baloncesto español. Xogaba na pocisión de pivote cunha altura de 2,21 m, sendo o xogador profesional de baloncesto español máis alto da historia. Destacou como xogador do FC Barcelona, onde conseguiu varios títulos e recoñecementos snedo unha das pezas chave do club entre 1996 e 2005. En todos os seus encontros co Barcelona, captorou 2&nbsp;113 rebotes e fixo 266 tapóns, sendo o máis destacado da historia do club nestas categorías.

## Traxectoria 
### Clubs 
*  Baloncesto Fuenlabrada (2ª División, 1993−1995)
*  CB Cornellà (EBA, 1995−1996)
*  FC Barcelona (ACB, 1996–2005)
*  Akasvayu Girona (ACB, 2005–2006)
*  DKV Joventut (ACB, 2006–2007)
*  CB Prat (ACB, 2007)

## Palmarés 
### Colectivo 
* **Campión da Euroliga (1)**: 2003
* **Campión da Copa Korać (1)**: 1999
* **Campión da Liga ACB (6)**: 1996, 1997, 1999, 2001, 2003, 2004
* **Campión da Copa do Rei (2)**: 2001, 2003
* **Campión da Supercopa (2)**: 2004
* **Medalla de Prata no Eurobasket 1999.**

### Individual 
* **MVP da Final da ACB**: 1997
* **Dorsal 12 retirado polo FC Barcelona.**

## Notas 
## Véxase tamén 
### Ligazóns externas 
* Perfil en acb.com
* Perfil en feb.es
* Estatísticas en basketball-reference.com
La Tralla (Ferrol)

***La Tralla*** foi un periódico editado en Ferrol en 1913.

## Historia e características 
Semanario anarquista, apareceu en agosto de 1913. Dirixido por Antonio Filgueira Vieites, entre os seus redactores figurou José Bravo. Polemizou con *El Obrero*.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
La Tralla

***La Tralla*** foi o nome de varias publicacións:
****La Tralla***, revista coruñesa de 1880.*GEG*
****La Tralla***, periódico publicado en Barcelona entre 1903 e 1907.
****La Tralla***, periódico publicado en Ferrol en 1913.
Brenda Navarro

**Brenda Navarro**, nada na Cidade de México (México) o 26 de febreiro de 1982, é unha escritora, socióloga e economista mexicana. Traballou en distintas ONG relacionadas cos dereitos humanos. Foi a fundadora de #EnjambreLiterario, un proxecto editorial enfocado en publicar obras escritas por mulleres. A súa primeira novela foi *Casas vacías.*

## Traxectoria 
Navarro é egresada da Universidade Nacional Autónoma de México onde estudou socioloxía e economía. Así mesmo, estudou unha mestría en Estudos de Xénero, Mulleres e Cidadanía na Universidade de Barcelona.

Colaborou con diversas ONG, tales como Artigo 19 Capítulo México e Cátedra UNESCO de Dereitos Humanos da Facultade de Ciencias Políticas da Universidade Nacional Autónoma de México.

Fundou #EnjambreLiterario, un proxecto integrado por un grupo de persoas na procura de abrir espazos de difusión para voces femininas en Latinoamérica desde 2016 e até o 2020. Deste xeito, editou as seguintes obras: *Agosto* de Tatiana Maillard, *El libro de Aisha* de Sylvia Aguilar Zéleney, *Brazilian no es una raza* de Wendy Treviño e *Una casa con jardín* de Itzel Guevara del Ángel. 

Participa en obradoiros como A miña casa é un campo de batalla? e Escribiremos o mundo ou o mundo reescribiranos? da Casa Encendida de Fundación Montemadrid así como Talleres de Escritura Creativa e Talleres e cursos de Economía con perspectiva de xénero.

No 2018, xunto a Kaja Negra, un proxecto de xornalismo independente, publicou *Casas Baleiras*, a súa primeira novela. Nesta cuestiona a maternidade imposta pola sociedade e sobre todo a dor dunha muller ante a desaparición dun fillo. 

Forma parte da rede *Elas Coidan*, a cal busca pór de manifesto que o traballo creativo implica para as mulleres unha tripla xornada. A través desta rede búscase promover o diálogo ao redor da escritura e ao traballo doméstico.

Participou no comité organizador do Atopo Escritoras e Coidados que leva a cabo no marco do Día da Escritora en España, e ten por obxectivo visibilizar o traballo das mulleres na literatura, e con iso  facer fronte á discriminación.

## Premios 
* 2020: Premio Tigre Juan.

* 2019: English Pen Translation Award.

* 2023: Premio Arcebispo Xoán de San Clemente

## Obra 
### Novela 
* *Ceniza en la boca* (2022)
* *Casas vacías* (2018, en dixital; 2019, en impreso)

### Contos 
* "El asalto a Raúl Castro", en *El último apaga la luz*, compilado por Sebastián Gatti (2011).
* "La cobija azul", na *Revista Hysterias,* nº 2 (2013).
* *"*Jauría de perros", en *República de los Lobos.* *Antología del cuento mexicano reciente* (2015), de José Manuel García Gil (compilador).

### Ensaio 
* *La construcción de redes, una respuesta antes las políticas migratorias de Estados Unidos* (2018). 

### Poesía 
* *4 diatribas y media en la Ciudad de México*, en *Tsunami 2* (2020).

## Notas 
## Véxase tamén 
### Ligazóns externas 
* Entrevista a Brenda Navarro  en Casa de América.
* Presentación *Ceniza en la boca*en Espacio Fundación Telefónica.
Afrika Bibang

**Afrika Bibang**, nada no barrio getxotarra de Algorta en 1975, é unha cantante española de ascendencia ecuatoguineana. É a primeira artista negra en cantar en éuscaro, e irmá do tamén músico Gutxi Bibang.
## Traxectoria 
Os pais son orixinarios de Guinea Ecuatorial. Xa na súa infancia estivo influenciada pola música tradicional africana por parte da súa familia, con quen fala a lingua fang.. Tamén escoitaba música negra, entre outros estilos, soul, reggae e jazz. 

Estudou no modelo A, mais con 14 anos empezou a aprender éuscaro na Alfabetatze Euskalduntze Koordinakundea, a *Coordinadora de Euskaldunización e Alfabetización.* Comezou a carreira de Dereito, mais abandonouna para dedicarse á música. Tamén tivo colaboracións co Grupo Brigadier. A primeira foi o *Sound System*. 

En 2004 publicou o seu primeiro disco en solitario, *Entzun*, impulsada por Fermin Muguruza. En 2008 comezou a cantar con Calima, unha banda que fusiona, entre outros estilos, o jazz e o flamenco.

Viviu e actuou varios anos en cidades como París, Londres ou Varsovia, e en países como o Líbano, o Xapón ou a China. En 2019, de regreso en Euskadi, editou o seu disco *Nomada*, con ritmos de soul, R&B e hip hop.

## Discografía 
* *Entzun* (2004, Metak)
* *Nomada* (2019, Airaka)

## Notas 
## Véxase tamén
### Ligazóns externas 
* Music Metak: África
Anni Keisala

**Anni Keisala**, nada o 5 de abril de 1997 en Lohja (Finlandia), é unha xogadora finlandesa de hóckey sobre xeo, que xoga na posición de porteira. Dende a tempada 2018-19 ata a 2021-22 defendeu a portería do Ilves de Tampere. En abril de 2022 fichou polo HV71 sueco.

## Notas 
## Véxase tamén 
### Ligazóns externas 
* Artigo e reportaxe sobre Anni Keisala na Yle
Johanna Siira

**Johanna Siira**, nada o 8 de febreiro de 1998 en Mäntsälä (Finlandia), é unha xogadora finlandesa de hóckey sobre xeo, que xoga na posición de defensa. Dende a tempada 2017-18 xoga para o Ilves de Tampere.

## Notas
Wikipedia en cherokee

A **Wikipedia en cherokee** (en ) é a edición da enciclopedia libre Wikipedia en lingua cherokee. Foi creada en 2004. É a única edición de Wikipedia nunha lingua da familia iroquesa.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en cherokee 
* Wikipedia en cherokee (móbil)
Cardo (rúa)

[miniatura|300x300px|Cardo de [Apamea (Siria).]]
***Cardo*** (*cardō,* pl.: *cardines*) era unha rúa orientada norte-sur nas antigas cidades  e campamentos militares romanos.  

## Etimoloxía 
O cardo principal é o ***cardo maximus***, que era o eixe do campamento ou da cidade e que se cruza perpendicularmente co *decumanus maximus*, a outra rúa principal. A palabra latina deriva do grego καρδίᾱ, *kardia* - "corazón" e, por iso, estaba chea de tendas e vendedores e servía como centro da vida económica.  

A palabra ten a súa orixe na liña que trazaban os augures de norte a sur para realizar os auspicios cando se fundaba a cidade. Á súa vez, desta palabra derívase o termo "puntos cardinales" que se utiliza na orientación xeográfica, nos compases, nos cataventos, etc. 

## Evolución 
Nalgunhas ocasións, por mor da diferente xeografía das cidades, era o Decumano a rúa principal, aínda que, xeralmente, o era o cardo.  

O foro situábase orixinalmente, é dicir, nas primeiras cidades romanas, nos arredores (de aí o seu nome: *forum* = fóra), normalmente na intersección das dúas vías e se destinaba ás actividades mercantís (mercados e feiras). Co tempo, o foro, comezou a dedicarse ás actividades políticas e administrativas, polo que as cidades romanas máis recentes comezaron a crear prazas públicas na intersección do *cardo maximus* co *decumanus maximus*. 

Esta idea xeral foi tomada despois, coas Ordenanzas de Filipe II no século XVI para a fundación e organización urbanística da maior parte das 40&nbsp;000 cidades que os españois fundaron en América. 

## Véxase tamén 
### Outros artigos 
* Cidade romana
* Decumano
* Ordenanzas de Filipe II
* Punto cardinal
Essie Hollis

**Essie B Hollis**, nado o 16 de maio de 1955 en Erie, Pensilvania, é un xogador profesional de baloncesto estadounidense. Formado na Universidade de Kentucky, xogaba na posición de ala cunha altura de 1,98 metros.

## Traxectoria 
### Clubs 
*  Askatuak (1ª División, 1977−1978)
*  Rochester Zeniths (CBA, 1978)
*  Detroit Pistons (NBA, 1978−1979)
*  Birra Moretti Chieti (Serie A2, 1979−1980)
*  Areslux Granollers (1ª División, 1980−1982)
*  Levole Mestre (1982−1983)
*  Caja Álava (ACB, 1983-1985)
*  Askatuak (1ª División B, 1985−1986)
*  Elosúa León (1ª División B, 1986−1988)
*  Syrius Patronato (1º División B, 1988−1989)
*  Cirsa Hospitalet (1º División B, 1989−1990)

## Palmarés 
### Individual 
* **Máximo anotador da 1ª División (1)**: 1978

## Véxase tamén 
### Ligazóns externas 
* Perfil do xogador en acb.com
Charles Thomas

**Charles Ray Thomas**, nado o 23 de agosto de 1946 nos Estados Unidos, é un ex xogador profesional de baloncesto con pasaporte español. Formado na Universidade Estatal de California nos Ánxeles, xogaba na posición de pivote cunha altura de 2,01 metros.

## Traxectoria 
### Clubs 
*  San José Irpen (1ª División, 1968−1970)
*  FC Barcelona (1ª División, 1972−1975)
*  Manresa (1ª División, 1976)

## Palmarés 
### Individual 
* **Máximo anotador da 1ª División (2)**: 1969, 1970

## Véxase tamén 
### Ligazóns externas 
* Charles Thomas, la triste historia del primer súper 'matador' del basket en España
O Incio Terra Brava Club de Fútbol

**O Incio Terra Brava Club de Fútbol** é un club de fútbol galego do Incio, na provincia de Lugo. Foi fundado en 2015 e na tempada 2024/25 xoga na Segunda Galicia.

## Historia 
Anteriormente o concello xa contara con equipo de fútbol. Foi o CD O Incio, que existiu entre 1995 e 2003 e que competiu tamén na tempada 2004-05.

## Estadio
O equipo xoga os seus partidos como local no Campo Municipal O Carboeiro, na Cruz do Incio.

## Datos do club 
***Tempadas en 1ª Galicia**: 0
***Tempadas en 2ª Galicia**: 5
***Tempadas en 3ª Galicia**: 4
***Mellor posto en liga**: 6º (2ª Galicia, tempada 2019-20)

### Historial 
|}

## Palmarés 
***3ª Galicia (1)**: 2017/18

## Véxase tamén 
### Ligazóns externas 
*Ficha do equipo en futbol-regional.es
Ghada Shouaa

**Ghada Shouaa** (en ), nada en Mhardeh o 10 de setembro de 1972, é unha ex-heptatleta siria. Nos Xogos Olímpicos de 1996 pasou á historia como a primeira e única deportista siria en gañar unha medalla de ouro olímpica.

## Traxectoria 
Nacida na pequena cidade siria de Mahardah na gobernación de Hama, o primeiro deporte que practicou foi o baloncesto. Xogou varios anos na selección siria, pero despois decidiu competir en atletismo. Fixo o seu primeiro héptatlon en 1991, e rapidamente conseguiu a clasificación para o Campionato do Mundo de 1991 en Tokyo, onde quedou en última posición.

Unha grave lesión arruinou a súa seguinte tempada, e non puido repoñerse totalemente ata 1999, cando quedou terceira no Campionato do Mundo por detrás de Eunice Barber.

## Notas 
## Véxase tamén 
### Ligazóns externas 
* Ghada Shouaa no sitio web oficial da Asociación Internacional de Federacións de Atletismo .
*Ghada Shouaa no sitio web oficial do Comité Olímpico Internacional .
Francisco Llobet Serra

**Francisco Llobet Serra**, nado o 5 de decembro de 1940 en Sabadell (Barcelona) e finado o 14 de maio de 2015, foi un xogador profesional de baloncesto internacional español. Foi o máximo anotador da liga española en 1961. Xogaba na pocisión de ala cunha altura de 1,82 m.

## Traxectoria 
### Clubs 
*  Orillo Verde (1959−1961) (1ª División, 1959−1961)
*  Joventut Badalona (1ª División, 1961−1962)

## Palmarés 
* **Máximo anotador da Liga Española (1)**: 1961

## Notas 
## Véxase tamén 
### Ligazóns externas 
* Perfil en seleccionbaloncesto.es
Agrupación Deportiva Bóveda

A **Agrupación Deportiva Bóveda** é un club de fútbol galego de Bóveda, na provincia de Lugo. Foi fundado en 1996 e na tempada 2024/25 xoga na Terceira Galicia.

## Estadio
O equipo xoga os seus partidos como local no Campo Municipal Irmáns Somoza.

## Datos do club 
***Tempadas en 1ª Galicia**: 8
***Tempadas en 2ª Galicia**: 15
***Tempadas en 3ª Galicia**: 5
***Mellor posto en liga**: 3º (1ª Galicia, tempadas 2009-10 e 2013-14)

### Historial 
|valign="top" width=0%|

|}

## Palmarés 
***2ª Autonómica (1)**: 2008/09
*Subcampión da 2ª Autonómica (2): 2007/08, 2015/16
*Subcampión da 3ª Rexional (1): 2005/06

## Véxase tamén 
### Ligazóns externas 
*Ficha do equipo en futbol-regional.es
Wikipedia en cabilo

A **Wikipedia en cabilo** edición da enciclopedia libre Wikipedia en lingua cabila. Foi creada o 14 de abril de 2007. É a primeira versión de Wikipedia nunha lingua bérber.

Esta versión da enciclopedia contén  artigos e  usuarios, dos cales  son activos.

## Notas 
## Véxase tamén 
### Ligazóns externas 
* Wikipedia en cabilo
* Wikipedia en cabilo (móbil)
Apolodoro (corredor)

**Apolodoro** (en ), finado no século I, foi un antigo corredor macedonio que, despois de gañar nos Xogos Olímpicos, morreu alcanzado por un raio cando regresaba a casa. Foi conmemorado por Antípatro de Tesalónica nun epigrama (*Antoloxía grega* 7.390):

Cada ano celébrase a Carreira de Apolodoro nas modernas vilas de Aiani e Veria. 

## Notas 
## Véxase tamén 
### Ligazóns externas 
* Epigrama de Antípatro .
Johnny Báez

**Juan Ramón Báez Mauriño**, máis coñecido como **Johnny Báez**, nado en Santurce, San Xoán o 10 de xuño de 1935 e finado o 26 de xaneiro de 2022, foi un xogador profesional de baloncesto internacional portorriqueño. Foi un dos xogadores máis destacados do Real Madrid a finais da década de 1950. Xogaba na pocisión de pivote cunha altura de 1,89 m.

## Traxectoria 
### Clubs 
*  Cardenales de Río Piedras (BSN, 1953−1957)
*  Real Madrid (1ª División, 1957−1961)
*  Cardenales de Río Piedras (BSN, 1961−1969)

## Palmarés 
### Colectivo 
* **Campión da Liga Española (2):** 1958, 1960
* **Campión da Copa Española (9):** 1960

### Individual 
* **MVP do BSN (2):** 1957, 1963
* **Máximo anotador da Liga Española (1)**: 1959

## Véxase tamén 
### Ligazóns externas 
* Ficha en realmadrid.com
Hilario Arroyo

**Hilario Arroyo Maestre**, coñecido como **Moreno**, nado en Roa (Burgos) en 1908, foi un mineiro e sindicalista anarquista galego.

## Traxectoria 
Instalado en Lousame, foi presidente do Sindicato Minero y Profesiones Varias nas minas de San Fins. Co golpe de Estado do 18 de xullo de 1936 participou na resistencia marchando cos mineiros a Santiago de Compostela e despois á Coruña.  Cando A Coruña caeu definitivamente, vírono no Mesón do Vento con Enrique Fernández Maneiro e Abdón de Ces. Fuxiu ao monte. Foi xulgado na Coruña por rebelión e declarado en rebeldía. As autoridades da ditadura emitiron unha requisitoria en xaneiro de 1937. Estivo agochado nos montes de Lousame, Padrón e Boiro.

## Notas 
## Véxase tamén 
### Bibliografía 
* Breve historia da coluna Sanfins

### Ligazóns externas 
* Apuntes para unha enciclopedia histórica do anarquismo galego (A)
Primeiro axioma de numerabilidade

En topoloxía, dise que un espazo topolóxico (X,T) verifica o **primeiro axioma de numerabilidade** se cada punto do espazo ten unha base de veciñanzas numerábel. Se un espazo cumpre este axioma dise que é **primeiro numerábel**.

## Exemplos 
* Todo espazo métrico cumpre o primeiro axioma de numerabilidade, pois as bólas abertas  B_n=B(x,1/n) forman unha base de veciñanzas para o punto .x \in X
* O espazo topológico discreto é un espazo primeiro numerable por ser metrizable.
* A recta de Sorgenfrey é un espazo primeiro numerable.
* O espazo de Sierpinski é primeiro numerable.
* A recta cofinita, **non** é primeiro numerable.(\mathbb{R}, \Tau_{cof} )

## Propiedades 
* Todo espazo que cumpra o segundo axioma de numerabilidade cumpre automaticamente o primeiro. e os produtos de espazos primeiro numerables son primeiro numerables.

Estes espazos son de importancia porque permiten controlar mellor as veciñanzas. Por exemplo, en calquera espazo que cumpra o primeiro axioma de numerabilidad, tense que compacto implica  secuencialmente compacto, así tamén a continuidade queda caracterizada polas sucesións (o cal, en xeral, non é certo).

## Notas 
## Véxase tamén 
### Outros artigos 
* Segundo axioma de numerabilidade
* Espazo separable
Bernardo Bango Gómez

**Bernardo Bango Gómez**, nado en Toxos Outos (Lousame) en 1870, foi un anarquista galego.

## Traxectoria 
A finais do século XIX emigrou a Buenos Aires onde comezou unha vida de bohemia e actividades delituosas ata que tomou contacto coas ideas anarquistas e comezou unha nova etapa como militante social. Foi expulsado da Arxentina pola súa militancia anarquista arribando a Coruña en marzo de 1902. Foi procesado na Coruña por non descubrirse diante dunha procesión. De 1905 a 1910 residiu en México traballando como profesor. Colaborou desde México no periódico anarquista cubano *¡Tierra!* en 1910. En 1914 residía no Brasil, en contacto co movemento anarquista internacional.

## Notas 
## Véxase tamén 
### Bibliografía 
* Breve historia da coluna Sanfins
Roberta de Orleans

A infanta **Roberta de Orleans**, nada en Madrid o 11 de marzo de 1890, foi unha princesa española do século XIX morta ao nacer.

## Traxectoria 
Foi a terceira e última dos fillos da infanta Eulalia de Borbón, filla de Isabel II e do rei Francisco de Agarrades, e do infante Antonio María de Orleans. 

Antes de nacer, a súa tía, a raíña rexente María Cristina, no nome do seu fillo Afonso XIII, decretara que o príncipe ou princesa que nacese sería infante de España.

O 12 de marzo de 1890, ás 7 menos cuarto da mañá, naceu, mais morta por unha asfixia.

Foi enterrada dous días despois no Panteón de Infantes de El Escorial, na sexta cámara sepulcral, no mausoleo de párvulos, baixo o seguinte epitafio:INFANS FEMINA, ELISABETH II, NEPOS

## Referencias
DomainKeys Identified Mail

**DomainKeys Identified Mail** (DKIM) é un mecanismo de identificación de correo electrónico, que permite a unha organización responsabilizarse do envío dunha mensaxe, de xeito que esta pode ser validada por un destinatario. A devandita organización pode ser unha fonte direta da mensaxe, coma o autor, o servidor a cargo de xestiona-lo correo para ese dominio, ou un servidor intermedio situado no camiño que percorre ese correo.

A necesidade deste tipo de autenticación xorde pola falsificación de contidos propia do *spam* (correo-lixo). Por exemplo, unha mensaxe de spam pode falsea-lo campo "From:" das cabeceiras dunha mensaxe indicando que a orixe é o *usuario@exemplo.com*, sendo esta información falsa. O obxectivo do *spammer* (quen envía o correo-lixo) é convencer ó destinatario de que acepte e lea a mensaxe. Dado que a mensaxe non provén realmente da dirección que figura como orixe, queixarse ós administradores do dominio non serve de nada. Resulta complicado para os destinatarios filtra-los dominios en que se pode confiar dos que non, e os administradores de correo deses dominios teñen que facerse cargo de queixas por *spam*, cando resulta que eses correos con orixes falsos non foron orixinados polos usuarios lexítimos.

DKIM utiliza criptografía de clave pública para que os correos con orixes lexítimas poidan ser firmados electronicamente, de xeito que poidan ser verificados polos destinatarios. Entre os provedores de servizo de correo que implementan este sistema están Yahoo, Gmail ou FastMail. Calquera correo orixinado dende estas organizacións, deben levar unha firma DKIM.

DKIM tamén protexe contra a manipulación do correo electrónico, proporcionando integridade de extremo a extremo, dende un módulo asinante a un módulo validador. Na meirande parte dos casos o módulo que asina, actúa en nome da organización orixinante inserindo unha sinatura DKIM nas cabeceiras da mensaxe. O módulo de comprobación pola súa banda, actúa en nome do receptor, validando a sinatura coa clave pública da orixe, que obtivo a través do servizo DNS do dominio orixe.

DKIM, é o resultado da fusión entre DomainKeys, de Yahoo, e Identified Internet Mail, de Cisco Systems. A especificación froito desta fusión foi a base dun grupo de traballo da Internet Engineering Task Force, IETF, (en galego, Grupo de Traballo de Enxeñería de Internet) que produciu unha serie de especificacións de estándares e documentos técnicos de soporte.

## Notas 
## Véxase tamén 
### Ligazóns externas 
* Sitio oficial de DomainKeys Identified Mail (DKIM) 
*Sitio oficial de IETF
Wikipedia en francoprovenzal

A **Wikipedia en francoprovenzal** (en ) é a edición da enciclopedia libre Wikipedia en lingua francoprovenzal.

Esta versión da enciclopedia contén  artigos e  usuarios, dos cales  son activos.

## Historia 
Logo dunha petición de creación á Fundación Wikimedia, a edición en francoprovenzal da Wikipedia foi creada o 24 de marzo de 2006..

## Notas 
## Véxase tamén 
### Bibliografía 
* 
### Ligazóns externas 
* Wikipedia en francoprovenzal 
* Wikipedia en francoprovenzal (móbil)
Wikipedia en meitei

A **Wikipedia en meitei** (en ) é a edición da enciclopedia libre Wikipedia en lingua meitei. Foi creada o 22 de febreiro de 2021.

Esta versión da enciclopedia contén  artigos e  usuarios, dos cales  son activos.

## Historia 
A súa fase en Incubator comezou no ano 2018 e converteuse nunha edición de Wikipedia no ano 2021.

## Notas 
## Véxase tamén 
### Ligazóns externas 
* Wikipedia en meitei 
* Wikipedia en meitei (móbil)
Milutin Ivković

**Milutin Ivković** (en ), nado en Belgrado o 3 de marzo de 1906 e finado o 25 de maio de 1943, foi un médico e futbolista iugoslavo, que xogaba de defensa. Foi internacional coa selección de Iugoslavia, á que capitaneou nos Xogos Olímpicos de 1928 e na Copa do Mundo de 1930, a primeira da historia.

Trala súa carreira como futbolista, foi un activista comunista e foi asasinado pola Alemaña nazi durante a segunda guerra mundial, no campo de concentración de Banjica, preto de Belgrado.

## Traxectoria 
Ivković naceu en Belgrado o 3 de marzo de 1906. Seu pai, Jovan Ivković, era un xeneral do exército e súa nai, Milica, era filla do mariscal serbio Radomir Putnik. Pasou a súa infancia en Niš e Kragujevac, as cidades nas que serviu seu pai, acompañado polos seus dous irmáns e tres irmás.

En 1930 participou na primeira Copa do Mundo de Fútbol, en Montevideo, de novo como capitán da selección iugoslava. Derrotaron na primeira fase ao Brasil e a Bolivia, grazas en boa medida a unha sólida defensa e aos goles de Ivan Bek. Nas semifinais enfrotáronse ao poderoso Uruguai, e aínda que conseguiron adiantarse cun gol de Đorđe Vujadinović, o equipo celeste remontou e anotou 6 goles, 3 deles obra do dianteiro galego-uruguaio Pedro Cea. 

O seu último partido na selección disputouno o 16 de decembro de 1934 contra Francia en París, con vitoria francesa por 3-2. 

### Fóra do fútbol 
En 1931 graduouse na Facultade de Medicina da Universidade de Belgrado e tras completar o servizo militar abriu unha consulta na rúa Dobračina de Belgrado. Posteriormente especializouse en dermatoloxía. O 24 de maio de 1943 ás 23:45 horas foi arrestado "por actividades comunistas" e enviado ao campo de concentración de Jajinci, onde foi executado a tiros 6 horas despois da medianoite. O seu corpo nunca foi atopado.

A Asociación de Fútbol de Serbia creou en 1951 unha placa na súa honra no estadio JNA (hoxe propiedade do Partizán de Belgrado). Ademais unha rúa xunto ao estadio Estrela Vermella (antigo campo de xogo do SK Jugoslavija) leva o seu nome. En 2013 inauguruouse nos arredores do mesmo estadio un monumento realizado por Vladimir Jokanović.

## Vida persoal 
Un mes despois de regresar da Copa do Mundo de Montevideo, casou en Novi Sad con Ela Pops, unha estudante de Dereito. filla dun destacado avogado de Belgrado. Con ela tivo dúas fillas, Gordana e Mirjana. A muller faleceu en 1938 por tuberculose, polo que tivo que criar el só, con axuda da súa nai, ás súas dúas fillas, que naquel momento tiñan sete e catro anos.

## Notas 
## Véxase tamén 
### Ligazóns externas 
* Datos do xogador no sitio web da Federación Serbia de Fútbol .
Wikipedia en normando

A **Wikipedia en normando** (en ) é a edición da enciclopedia libre Wikipedia en lingua normanda.

Esta versión da enciclopedia contén  artigos e  usuarios, dos cales  son activos.

## Historia 
A enciclopedia acepta varias variantes do normando, sendo a máis común a jèrriais falada na Illa de Jersey, e a cotentin, falada no departamento da Mancha. Os nomes da Wikipedia nestes dous dialectos son respectivamente *Ouitchipédie* e *Viqùipédie*, formados a partir do uso da lectura e escritura dos escritos publicados en normando.

Creada en 2006, a Wikipedia en normando creceu moi lentamente dende comezos de 2009. A enciclopedia conta cuns poucos colaboradores pero dous deles fixeron máis do 80% do total das achegas.

## Notas 
## Véxase tamén 
### Ligazóns externas 
* Wikipedia en normando 
* Wikipedia en normando (móbil)